Године 1992, заједно са Телевизијом Београд и Телевизијом Нови Сад, ушла је у састав Радио-телевизије Србије. Емитовање програма је насилно обустављено након НАТО бомбардовања СРЈ, 12. јуна 1999. године доласком снага КФОР-а и повлачењем Војске Југославије и Полиције Републике Србије са територије Косова и Метохије. РТС Приштина је привремено измештена у Прокупље, али није наставила да емитује програм. У статуту РТС-а РТВ Приштина, коју сачињавају Телевизија Приштина и Радио Приштина, и даље постоји као пословна јединица.